Licôf
Licôf e je une peraule di origjin todescje, cjapade dal furlan ancjemò inte antighitât.
Licôf al ven da likauf, che jere il vin o le robe di mangjâ comprade par fâ fieste.
Il licôf al devente cussì il rituâl, la fieste fate cuanche si sierave un afâr, si finive une cjase, si copave il purcit o si veve finît di vendemâ.
La tradizion dal licôf in Friûl e je antighe: la prime testemoneance al è un document dal 1337, indulà che i cjamerârs (sarês a dî i aministradôrs) dal Comun di Udin a ordenin la fusion di une cjampane gnove.
A chel timp, lis cjampanis a jerin une vore impuartantis par la comunitât parcè che a clamavin la int a messe, a visavin di cualchi pericul e ancje parcè che a si crodeve che parassin vie lis striis.
In chest document, si cjacare di une spese di vincj denârs ' ad bibendum licoffium quando campana conduca fuit.'
Il poete plui cognossût de Cjargne, Leonardo Zanier, che al à lavorât intai cantîrs, in une de sôs poesiis, al fevele di un licôf fât cuant ..la vora e je rivada insomp...mostrant cussì che il rituâl dal licôf al jere une vore presint in Cjargne, soredut par lis costruzions des cjasis.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn